NaiveNeuron/SloPal huggingface dataset:
Žitňanská, Jana, poslankyňa NR SR (2023-06-13):
Ďakujem veľmi pekne. Veľmi sa teším, že na tejto pôde sa konečne s takou razantnosťou hovorí o tých zraniteľných skupinách. Je mi možno trošku ľúto, že za tie tri roky tá razantnosť až taká nebola a že mnohé veci nebyť toho, že tu v parlamente sa zmobilizujeme, tak sa nepresadia. Teším sa z toho, že sa dorovnajú neverejní poskytovatelia sociálnych služieb. Naozaj, je to vec, ktorá bola potrebná, o ktorej sme hovorili ešte predtým, než skončila predchádzajúca vláda. Som rada, že sa to napĺňa. Rovnako budem vďačná za to, keď sa dofinancujú akreditované CDR-ká, to znamená tie detské domovy, tam je to 4,7 milióna eur. Už som pánovi ministrovi financií o tom hovorila, tiež sme to pripravovali, malo to už byť podpísané, ale, žiaľ, nestihlo sa. Takže to sú veci, ktoré dúfam, že teda sa naplnia. Rovnako sa budem tešiť, keď sa dostane podpory aj moja novela zákona, ktorá hovorí o tom, že navýšime finančné prostriedky akreditovaným CDR-kám, ktoré majú deti s ťažkým zdravotným znevýhodnením, ktoré vyžadujú ošetrovateľskú starostlivosť. Ten návrh je teraz, bude v druhom čítaní. Ten dopad na štátny rozpočet je 200-tisíc eur. Nemyslím si, že je to niečo, čo rozvráti naše verejné financie, ale tiež by som bola rada, kebyže vláda tento návrh aspoň takto verbálne podporí. Pokiaľ ide o profesionálnych náhradných rodičov, tam sa nám podaril naozaj, myslím si, že dobrý zákon, do ktorého opäť mne sa podarilo presadiť valorizáciu týchto miezd, takže sa teším, že príde nariadenie vlády, ktoré zvýši platy týmto ľuďom, pretože tá profesia je naozaj veľmi-veľmi potrebná. A samozrejme, ja vládu podporím a budem sa tešiť na každú jednu takúto iniciatívu. A ja, verte mi, že s rovnakou razantnosťou ju budem podporovať. Ďakujem.
Šofranko, Mária, poslankyňa NR SR (2020-05-15):
Ja by som chcela zareagovať na slová pani Žitňanskej, že nikdy nevieme, kedy budeme takúto pomoc potrebovať. Je to veľká pravda. A ja prajem všetkým zdravotne postihnutým, ktorých je na Slovensku asi pol milióna, aby sme ich v našej spoločnosti začali vnímať a vidieť, pretože sa do nášho zorného uhla pohľadu nemajú možnosť inak dostať. Naše fyzické verejné prostredie je nadizajnované pre ľudí bez zdravotného obmedzenia a toto je aj dôvod chýbajúceho kontaktu, z ktorého často pramenia nesprávne očakávania a hlavne neporozumenie toho, že ľudia so zdravotným obmedzením môžu rozvinúť svoj ľudský potenciál a ním prispieť pre dobro nás všetkých. Ďakujem pani Žitňanskej aj pani komisárke za perfektne vypracovanú správu. Veľká vďaka za vašu prácu. (Potlesk.)
Jurinová, Erika, podpredsedníčka NR SR (2014-06-05):
Dávam slovo spravodajkyni, ktorú určil navrhnutý gestorský výbor pre vzdelávanie, vedu, mládež a šport, opäť pani poslankyni Jane Žitňanskej.
Bugár, Béla, podpredseda NR SR (2017-02-09):
Pán poslanec Zelník.
Glváč, Martin, minister obrany SR (2015-09-25):
Prosím? (Reakcia predsedajúcej: „ Dve sme.“ ) Aha. Tak pani podpredsedníčka, poslankyňa a poslanci, predkladám vám na prekovanie vládny návrh zákona, ktorým sa mení a dopĺňa zákon č. 110/2004 Z. z. o fungovaní Bezpečnostnej rady Slovenskej republiky v čase mieru v znení zákona č. 319/2012 Z. z. Cieľom tohto návrhu zákona je zriadenie dvoch nových pracovných orgánov Bezpečnostnej rady Slovenskej republiky, a to Výboru pre energetickú bezpečnosť a Výboru pre kybernetickú bezpečnosť, a ustanoviť ich úlohy, kompetencie a zloženie. Návrhom zákona sa upravuje aj termín predkladania plánu práce Bezpečnostnej rady Slovenskej republiky a jej výborov na príslušný kalendárny rok. Tento vládny návrh zákona nemá vplyv na rozpočet verejnej správy. Žiadam vás o prerokovanie tohto návrhu zákona a jeho postúpenie na ďalšie prerokovanie vo výboroch Národnej rady Slovenskej republiky. Ďakujem.
J. Paška, poslanec: (2008-06-25):
Samozrejme, vo väzbe na možný únik informácií o centrálnej parite by sa tie podozrenia mohli vynoriť, ale sám ste povedali, pán poslanec, že aj keď máte podozrenie, tak o tom nemáte žiadne vecné dôkazy a že si potrebujete doplniť informácie z Národnej banky. Takže z tohto pohľadu sa mi zdá, že nie je namieste, aby sme už dnes rokovali o odvolaní pána ministra financií, pretože asi bude potrebné si najskôr overiť, či došlo k úniku informácie o centrálnej parite a potom či je nejaká väzba pri tomto úniku aj na ministerstvo financií ako na inštitúciu. Možno to uniklo niekde inde, ak už tie informácie unikli. Preto sa nazdávam, že trochu je to predčasné, aby sme sa zaoberali týmto problémom. A ešte si myslím, že ak sa stalo, že pán predseda vlády vypočul stanovisko nejakej skupiny Ja a Ty, tak nie je to zlé, keď predseda vlády počúva aj názory ľudu a vie ich zohľadniť pri svojom rozhodovaní... (Smiech v sále.)
Grendel, Gábor, podpredseda NR SR (2021-11-05):
Ďakujeme za informáciu. Teraz budeme pokračovať druhým čítaním o návrhu poslancov Jaromíra Šíbla, Borisa Kollára, Alexandry Pivkovej a Jarmily Halgašovej na vydanie zákona, ktorým sa dopĺňa zákon č. 409/2011 Z. z. o niektorých opatreniach na úseku environmentálnej záťaže a o zmene a doplnení niektorých zákonov v znení neskorších predpisov, resp. zákona č. 49/2018 Z. z. a ktorým sa dopĺňa zákon Národnej rady Slovenskej republiky o správnych poplatkoch v znení neskorších predpisov. Návrh zákona má tlač 590, spoločná správa výborov má tlač 590a. Dávam slovo pánovi poslancovi Jaromírovi Šíblovi, aby návrh zákona odôvodnil. (Rokovanie o návrhu poslancov Národnej rady Slovenskej republiky Jaromíra Šíbla, Borisa Kollára, Alexandry Pivkovej a Jarmily Halgašovej na vydanie zákona, ktorým sa dopĺňa zákon č. 409/2011 Z. z. o niektorých opatreniach na úseku environmentálnej záťaže a o zmene a doplnení niektorých zákonov v znení zákona č. 49/2018 Z. z. a ktorým sa dopĺňa zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov , tlač 590.)
A. Belousovová, podpredsedníčka NR SR: (2009-04-15):
Ďalej budeme pokračovať prvým čítaním o vládnom návrhu zákona, ktorým sa  mení a dopĺňa   zákon č. 39/2007 Z. z. o veterinárnej starostlivosti v znení zákona č. 99/2008 Z. z. Vládny návrh zákona má parlamentnú tlač 1018. Návrh na jeho pridelenie na prerokovanie výborom je v rozhodnutí č. 1025. Opäť prosím pána ministra pôdohospodárstva Slovenskej republiky pána Stanislava Becíka, aby vládny návrh zákona uviedol. Nech sa páči, pán minister.
M. Hort, podpredseda NR SR: (2008-01-31):
Otváram rozpravu o tomto bode programu. Pýtam sa, či sa niekto z poslancov hlási do rozpravy. Konštatujem, že to tak nie je. Vyhlasujem rozpravu za skončenú. Prerušujem rokovanie o tomto bode programu. Taktiež budeme hlasovať o 11.00 hodine. Teraz v súlade so schváleným programom nasleduje druhé a tretie čítanie o návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Ukrajinou o podpore a vzájomnej ochrane investícií . Návrh vlády ste dostali ako tlač 479 a spoločnú správu výborov máte ako tlač 479a. Prosím, pán minister, aby ste odôvodnili aj tento návrh vlády. Nech sa páči.
Bugár, Béla, podpredseda NR SR (2018-06-12):
Ďakujem pekne. Pani spravodajkyňa, chcete zaujať stanovisko? Nech sa páči, máte slovo.
M. Hort, podpredseda NR SR: (2008-10-30):
Otváram rozpravu. Konštatujem, že som do rozpravy nedostal  žiadnu prihlášku písomne, a preto sa pýtam, kto sa chce do rozpravy prihlásiť ústne. Pani poslankyňa Katarína Tóthová, pán poslanec Viliam Novotný, pán poslanec Peter Markovič a pán poslanec Tomáš Galbavý. Uzatváram možnosť prihlásiť sa do rozpravy k tomuto návrhu zákona. A slovo dávam pani poslankyni Kataríne Tóthovej. Pani poslankyňa, nech sa páči.
Bittó Cigániková, Jana, poslankyňa NR SR (2024-01-09):
Natália, ďakujem za pekné vystúpenie a chcem ho aj podporiť. V podstate to, čo ste hovorila, tak podporuje aj to, že po hodinách a hodinách rokovaní sme sa ešte stále nedozvedeli, aké sú vlastne skutočné dôvody pre skrátenie legislatívneho konania a predovšetkým ani to, že vlastne aká mimoriadna situácia to nastala, že hneď a zaraz, teraz hneď musíme teda znižovať tie tresty, a to teda tresty za majetkové a hospodárske trestné činy sú jedna vec, a ešte sa teda naozaj veľmi významne znižujú a týka sa to, chcem podotknúť, aj bežných ľudí, lebo málokto si to uvedomuje, ale aj teda rušenie špeciálnej prokuratúry. Prečo vlastne to teraz musí byť, teraz hneď, okamžite, najmä ak sa pozrieme na štatistiku, že z tisíc prípadov na Úrade špeciálnej prokuratúry sa len dvadsať prípadov týka takých tých politických káuz. Všetko ostatné, dve percentá, všetko ostatné sú najvážnejšie trestné činy v našej spoločnosti, krádeže, korupcie, vraždy a podobne a všetky tieto, 98 % prípadov bude začínať odznova, kde sa s tým budú musieť noví ľudia oboznamovať. To je katastrofa pre náš systém! A prečo práve teraz. Trestný zákon a jeho drakonické tresty, ako tvrdí vláda, tu predsa máme už od roku 2005. SMER tu vládol dvanásť rokov a vtedy mu to absolútne nevadilo. Jediné, čo vlastne mne z toho vychádza aj vám z toho vystúpenia, je to, že je potrebné zasiahnuť hneď teraz, pretože práve teraz sa to týka niektorých vyvolených ľudí, ktorých treba zachrániť, lebo to sú vlastne ich ľudia, tak by to bolo treba priznať. A na záver chcem pozdraviť pani poslankyňu, pani ministerku Dolinkovú a chcem ukázať, že sa vieme správať ako... (Prerušenie vystúpenia časomerom.)
Hrušovský, Pavol, predseda NR SR (2011-11-30):
145. Hlasujeme. (Hlasovanie.) 142 prítomných, 77 za, 59 proti, 3 sa zdržali, 3 nehlasovali. Návrh sme schválili. Rokujeme o návrhu zákona v treťom čítaní . Chce sa niekto prihlásiť do rozpravy? Nie, vyhlasujem ju za skončenú. Pristúpime k hlasovaniu o zákone ako celku s odporúčaním gestorského výboru.
Hrnčiar, Andrej, podpredseda NR SR (2017-05-10):
Ďakujem. Na záverečné slovo nie je možné reagovať faktickou poznámkou. Chcem sa opýtať, že či chce zaujať stanovisko spravodajca. Nie je tomu tak. Prerušujem rokovanie o tomto bode programu. Pristúpime k druhému čítaniu o vládnom návrhu zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 442/2002 Z. z. o verejných vodovodoch a verejných kanalizáciách a o zmene a doplnení zákona č. 276/2001 Z. z. o regulácii v sieťových odvetviach v znení neskorších predpisov . Vládny návrh zákona je pod tlačou 425, spoločná správa výborov má tlač 425a. Prosím ministra zdravotníctva Slovenskej republiky Tomáša Druckera, aby vládny návrh zákona odôvodnil.
Kollár, Boris, predseda NR SR (2023-02-02):
Prosím, prezentujme sa a hlasujeme. (Hlasovanie.) Prítomných 141 poslancov, za 70, proti 15, zdržalo sa 54, 2 nehlasovali. (Potlesk.) Konštatujem, že Národná rada sa uzniesla, že nebude pokračovať v rokovaní o návrhu zákona . Nasleduje hlasovanie v druhom čítaní o vládnom návrhu zákona, ktorým sa mení a dopĺňa zákon č. 406/2001 Z. z. (ruch v sále), prosím, ukľudnime sa v sále! O dobrovoľníctve, tlač 1297, bod 19 schváleného programu. Dávam slovo spoločnej spravodajkyni z výboru pre verejnú správu a regionálny rozvoj pani poslankyni Jane Majorovej Garstkovej, aby hlasovanie uvádzala. (Reakcie z pléna.) Dávam slovo pánovi poslancovi Šipošovi (reakcia spravodajcu), áno, je to tlač 1297. (Hlasovanie o vládnom návrhu zákona, ktorým sa mení a dopĺňa zákon č. 406/2011 Z. z. o dobrovoľníctve a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1297.)
Paška, Pavol, predseda NR SR (2013-12-12):
Pán poslanec Zajac.
Mihál, Jozef, poslanec NR SR (2014-05-14):
Ďakujem, pán minister, za vašu reakciu. V podstate štandardná reakcia, ako si viem predstaviť, akú by asi mal minister financií povedať opozičnému poslancovi v danej situácii, nič iné som vlastne nečakal a vlastne ste mi nepriamo potvrdili, že naozaj je to o tom peknom počasí alebo zlom počasí, pretože nezamestnanosť na Slovensku sa momentálne naozaj znižuje na veľké prekvapenie zainteresovaných napriek všetkým tým negatívnym zmenám, či to bol Zákonník práce, či to bolo zavedenie takých-onakých odvodov, zvýšenie daní, ďalších administratívnych povinností pre zamestnávateľov, a to zvýšenie, to zníženie nezamestnanosti, ktoré momentálne zaznamenávame, a tú vyššiu ponuku pracovných miest, naozaj za ňu môže len a len vonkajšia ekonomika, ale nie kroky vašej vlády. To chcem zdôrazniť. To som hovoril vo svojom príspevku a to chcem zdôrazniť ešte raz. Pokiaľ ide o ročné zúčtovanie sociálneho poistenia, nereagovali ste na tie moje výhrady, ktoré hovorili o tom, že ročné zúčtovanie má priniesť aj pozitívny efekt pre určité skupiny poistencov, a chcem zdôrazniť to, čo som nepovedal možno vo svojom vystúpení, že ak zavediete ročné zúčtovanie tak, že sa začne prvýkrát vlastne realizovať v roku 2016 podľa programu stability – aspoň tak som to vyčítal – a potom niekedy UNITAS, to znamená, že na dva kroky urobíte niečo, čo sa dalo urobiť na jeden krok, a bude to znamenať zbytočne vyhodené peniaze na softvéry, úradníkov, ich platy, zaškoľovanie a tak ďalej a tak ďalej. Budete to robiť na dva kroky, to, čo sa dalo urobiť na jeden krok, a ešte k tomu to nebude v poriadku. A to, čo ste hovorili, že vy potrebujete zistiť štruktúru príjmov občanov, aby ste vedeli reagovať na strane dávok, veď to predsa viete cez daňové priznanie. Ročné zúčtovanie sociálnych odvodov vám v zásade neprinesie žiadnu novú informáciu. Vy tie informácie máte, a ak si myslíte, že nemáte, tak potom neviem, či máte prehľad o tom... (Prerušenie vystúpenia časomerom.)
Glváč, Martin, podpredseda NR SR (2018-09-17):
Pán poslanec Mazurek.
Mičovský, Ján, poslanec NR SR (2015-02-05):
Ďakujem za slovo. V jednom máš, Lojzo, pravdu. Ako by to bolo v Termopylách po boji, to naozaj nevieme, pretože tu sa bojuje slovami, a tam sa bojovalo mečmi. Je dosť možné, že mnohí by sme napriek vznešeným slovám, zlyhali. Možnože z Obyčajných, možnože z iných. To je pravda, to by sa ukázalo potom, pretože reči sú reči, a vedieť v kritickej chvíli zaujať stanovisko, to je niečo celkom iné, a to sa žiadnou rétorikou dokázať dopredu nedá. Ale to, čo sme tu urobili, ani to neni veľké a vznešené, ale jednu vec si sám spomenul. Ten boj s korupciou alebo proti korupcii. Vieš, čo mi ostane z tvojich vystúpení, ktoré mám rád ako mnohí z nás, na toto konto v pamäti? Keď konečne SMER uznal po rokoch, že nepredkladáme zákon o podpore udavačov, ale o podpore statočných ľudí, ktorí majú odvahu prehovoriť tam, kde ostatní mlčia, že ty si bol z tých, ktorý opäť vrátil loptičku na tú stranu, ktorú aj vtedy veľmi jasne poprel dokonca aj podpredseda vlády Kaliňák, a povedal si, že sa jedná o udavačov. Napríklad to je vec, ktorú, keď by sme si chceli vytýkať to, čo sme tu urobili, tak to je to, čo si ty neurobil.
Číž, Miroslav, doterajší podpredseda NR SR (2010-07-08):
Pán poslanec Viktor Stromček.
Puci, Róbert, poslanec NR SR (2017-05-10):
O pozmeňujúcom návrhu pani poslankyne Remišovej a pána poslanca Hegera nemôžme hlasovať, keďže bol schválený bod 1 spoločnej správy.
Paška, Pavol, predseda NR SR (2013-09-17):
Pán predseda Hudacký.
Mikloško, Jozef, poslanec NR SR (2015-11-18):
Prepáčte, prepáčte, ja ho tu mám, ale nechcel som s ním začať. Navrhujem v zmysle... A to: 1. Doplniť uznesením č. 2 spoločnej správy k bodu B po b) nasledovné: „Prehodnotiť účasť orgánov štátnej správy SR v medzinárodných organizáciách s cieľom zhodnotenia efektivity ich členstva.“ To zdôvodnenie som vlastne povedal. 2. Doplniť uznesením č. 2 spoločnej správy k bodu B po c) nasledovné: „Vyčleniť 20 % finančných prostriedkov na podporu rozvoja a tvorby v regionálnych štúdiách RTVS v Banskej Bystrici a Košiciach v rámci rozpočtu Ministerstva kultúry SR v programe 08S03 Podpora vysielania a tvorby niektorých programov verejnoprávnej inštitúcie – Rozhlasu a televízie Slovenska.“ Tak ďakujem za porozumenie, že som na to ešte si spomenul.
Hrušovský, Pavol, podpredseda NR SR (2010-09-09):
Ďakujem za odpoveď. Pán poslanec chce položiť doplňujúcu otázku. Nech sa páči.
Viskupič, Marián, poslanec NR SR (2020-11-04):
Ďakujem pekne za slovo. No, začnime od začiatku, aby sme si to ešte raz ujasnili. Zákon bol prijatý kedysi dávno, pre rok 2020 mal, uplatňoval sadzbu bankového odvodu 0,2 percenta a pre rok ´21 mal byť 0 percent, mala byť nulapercentná sadzba. Toto bolo prijaté a platné a tesne pred voľbami strana SMER alebo teda predchádzajúca vládna koalícia pretlačila, to je drakonické zvýšenie, na 0,4 percenta, takže vlastne zdvojnásobila bankový odvod. Čiže ak, ak pán kolega Kamenický rozpráva, že teda odpustili sme bankám 150 mil., no, to nie je žiadne odpustenie, to by normálne že nebolo, ten odvod bol plus-mínus tých 150 mil. pre tento rok a ďalej by banky neplatili. Takže, takže tak. A potom pokračoval, proste počítal miliardy aj v ďalších rokoch. No tam už vlastne by nebolo čo počítať, to znamená, proste počíta sa to, čo, to, čo vytvorila, vytvorila strana SMER. Ja by som to možno prirovnal, že postavím si papierového draka, dobre veľkého, a potom s ním veľmi úspešne bojujem. No potom pán kolega Kamenický veľmi rýchlo vyčerpal tému, a teda posunul sa úplne ku inému zákonu. Dobre, to asi veľmi nestihnem skomentovať, ale ešte skúsim aspoň tie opravné položky bánk. Tak to ich, pán kolega, ale teda chválite, pretože sa správajú zodpovedne a už to aj pán podpredseda vlády povedal, banky sú chrbtovou kosťou ekonomiky, či sa nám to páči alebo nie. A ak chceme túto krízu úspešne zvládnuť, tak ich potrebujeme v čo najlepšej kondícii. Ak ich zarežeme, zlikvidujeme alebo im teda hodne sťažíme situáciu, to nijakovsky kríze nepomôže a banky by aj tak našli cestu proste, ako si, ako to vyriešiť iným spôsobom. Čiže pot... (Prerušenie vystúpenia časomerom.)
Kočiš, Eduard, poslanec NR SR (2023-02-02):
Veľmi pekne ďakujem za slovo a zároveň za ústretovosť, pán predsedajúci. Pán kolega, máte pravdu. Slovenská republika je po Holandsku naozaj druhou najplynofikovanejšou krajinou Európy. Je to taký honor, ale zároveň v tejto problematickej dobe je to aj značná komplikácia. A práve preto považujem váš návrh, aby sa podmienka, ktorá naozaj zachováva povinnosť 25 % vytvárania kritických zásob plynu pre dodávky nielen pre podniky, ale aj pre domácnosti v rámci subdodávateľských a odberom dodávateľských vzťahov na území Slovenskej republiky, zachovala a nebola z tohto zákona vypustená. Pretože nikto nevieme, ako sa bude situácia vyvíjať, nikto nevieme zároveň ani, aké ceny plynu budú na svetových trhoch a zároveň, aké ceny budú vypočítané pre domácnosti aj napriek tomu, že teraz je cena regulovaná. Naozaj nikto nemáme krištáľovú guľu a nemyslím si, aby to bola nejaká extrémna a enormná záťaž pre dodávateľov plynu na území Slovenskej republiky, aby táto požiadavka, aby tento taký nejaký výňatok z tohto zákona bol uprednostnený a vyšiel vlastne do praxe. Čiže naozaj súhlasím s tým, táto požiadavka by mala byť zachovaná. Ničím tým dodávateľov neobmedzujeme, len zachovávame pôvodný stav. Ďakujem veľmi pekne.
Bugár, Béla, podpredseda NR SR (2017-05-11):
Pán premiér, druhú otázku vám položil pán poslanec Goga. „Vážený pán predseda, mohli by ste informovať o výsledkoch rokovania s predstaviteľmi ZMOS-u, ktoré sa uskutočnili v posledných dňoch?“ Nech sa páči.
Šmilňák, Martin, poslanec NR SR (2024-02-06):
Pani kolegyňa Plaváková, zase ste raz zopakovali, že dôvody na skrátené legislatívne konanie neboli a takto predložená novela nedáva zmysel, nedá sa prakticky načítať a poznať dôsledky. Potom ste spomínali výšku škôd, je to moja téma, tá, ten odkaz na to, že inflácia od roku 2006, tá inflácia od roku 2006 alebo zmena hodnoty peňazí je zhruba dvojnásobná. To znamená, ak tú sumu 266 vynásobíte, zaokrúhlite, tak vám vyjde 500, ak ju 2,6-násobíte, tak vám vyjde sedemstovka. Ale potom tie násobné, hranica malej škody by mala byť krát 10, čiže 7-tisíc, hranica väčšej škody 70-tisíc a hranica značnej škody 350-tisíc. Na tomto by sme sa vedeli dohodnúť asi aj s koalíciou. A potom ste sa pýtali, že čo to urobí v kombinácii so znížením, zníženými trestnými sadzbami, no, tisícky prípadov sa budú preklasifikovávať tak, že to nebudú závažné trestné činy, ale len trestné činy, nebudú to trestné činy, ale len prečiny alebo priestupky a tresty za nich budú niekoľkonásobne nižšie. Dokonca v prípade malej alebo väčšej škody to budú iba podmienky. A to, čo je nové, čo treba podčiarknuť a povedať aj kolegom poslancom odvedľa, je, že keď skrátite tak premlčacie doby, že potenciálne možne vyšetriteľný prípad sa nevyšetrí, lebo prejde pri malej škode premlčacia doba tri roky alebo pri väčšej škode, ktorú vy, mimochodom, definujete až po 250-tisíc, keď to skrátite na päť rokov a to sa nevyšetrí, tak tí, ktorí sú poškodení, sa nedomôžu, nedostanú náhradu. A toto je, prosím, na zváženie, skúste to zvážiť, premyslieť, či to takto chcete. Lebo sa to dotkne vašich voličov, dotkne sa to Slovákov. Ďakujem, pani Plaváková.
Pellegrini, Peter, predseda vlády SR (2018-05-10):
Ďakujem veľmi pekne. Vážení páni podpredsedovia Národnej rady, vážené panie poslankyne, páni poslanci, dovoľte mi, aby som podľa rokovacieho poriadku Národnej rady Slovenskej republiky ospravedlnil z dnešnej hodiny otázok neprítomných členov vlády a oznámil ministrov poverených ich zastupovaním. Neprítomná kvôli zahraničnej pracovnej ceste je pani podpredsedníčka vlády a ministerka pôdohospodárstva a rozvoja vidieka Gabriela Matečná, zastupuje ju pani ministerka školstva, vedy, výskumu a športu Martina Lubyová. Nie je prítomný ani minister dopravy a výstavy Árpád Érsek, zastupuje ho takisto pani ministerka školstva, vedy, výskumu a športu Martina Lubyová. Ministerku zdravotníctva Andreu Kalavskú pre pracovné povinnosti ospravedlňujem, ale nie sú na ňu položené žiadne otázky. Takisto nie sú položené otázky ani na pána ministra hospodárstva Petra Žigu, ministra práce, sociálnych vecí a rodiny Jána Richtera. A nie sú otázky ani na pána ministra Gábora Gála, ktorých týmto z hodiny otázok ospravedlňujem. Ďakujem veľmi pekne.
Hrnčiar, Andrej, podpredseda NR SR (2016-06-15):
Ďakujem. Nech sa páči, pán poslanec Goga.
Zmajkovičová, Renáta, podpredsedníčka NR SR (2014-03-27):
Ďakujem, pán minister. Pán poslanec, máte doplňujúcu otázku? Nech sa páči. Prosím, zapnite pána poslanca Blanára.
Dostál, Ondrej, poslanec NR SR (2019-01-31):
V rozprave zazneli dva pozmeňujúce návrhy. Oba pozmeňujúce návrhy sa však týkajú iba, iba účinnosti zákona. Nemenia vecne nič v návrhu zákona, takže budeme o tomto návrhu zákona hlasovať o jedenástej hodine dnes.
Kalmárová, Viera, poslanec NR SR (2024-01-16):
Ďakujem pekne za slovo. Nikto nemôže poprieť, že zmeny v zákonoch sa majú diať aj v súlade s Legislatívnymi pravidlami tvorby zákonov a práve v tomto materiáli Legislatívne pravidlá tvorby zákonov v čl. 4 ods. 3 sa uvádza nasledovné: „V zákone sa musí dbať na jazykovú správnosť, štylistickú primeranosť a všeobecnú zrozumiteľnosť textu.“ A teraz otázka znie takto. Je v súlade s požiadavkou na jazykovú správnosť použitie nesprávnej jazykovej väzby, ako napríklad nadobúda účinnosť 1. február 2024? No nie je. Zámena rímskej číslice päť za predložku „v“ je v rozpore s požiadavkou na všeobecnú zrozumiteľnosť zákona. Jednoducho tie schválené pozmeňujúce návrhy sú v rozpore s týmito pravidlami tvorby, a preto by sa podľa môjho názoru mali predložiť v opravenej a jazykovo bezchybnej podobe a zároveň vo forme, ktorá je plne zrozumiteľná, o tom niet vôbec žiadnych pochýb. Ďakujem.
Kollár, Boris, predseda NR SR (2022-10-04):
Prosím, prezentujme sa a hlasujeme. (Hlasovanie.) Prítomných 142 poslancov, za 31, proti 53, zdržalo sa 56, nehlasovali 2. Konštatujem, že Národná rada sa uzniesla, že nebude pokračovať v rokovaní o návrhu zákona . Budeme pokračovať hlasovaním o bode 86, 363, pardon, 86 schváleného programu, ktorým je prvé čítanie o návrhu poslanca Valáška na vydanie zákona, ktorým sa mení a dopĺňa Trestný poriadok, tlač 1125. Spravodajcom je členom navrhnutého gestorského ústavnoprávneho výboru poslanec Alojz Baránik. Prosím ho, aby hlasovanie uviedol. Nech sa páči, pán poslanec, máte slovo. (Hlasovanie o návrhu poslanca Národnej rady Slovenskej republiky Tomáša Valáška na vydanie zákona, ktorým sa mení a dopĺňa zákon č. 301/2005 Z. z. Trestný poriadok v znení neskorších predpisov , tlač 1125.)
A. Belousovová, podpredsedníčka NR SR: (2008-05-15):
Končím možnosť prihlásiť sa s faktickými poznámkami a pán poslanec Kužma má slovo.
Antal, Peter, poslanec NR SR (2018-10-16):
Ďakujem pekne za slovo. Vážený pán predsedajúci, vážený pán podpredseda vlády, vážené kolegyne, kolegovia, Národná rada Slovenskej republiky uznesením č. 1323 z 12. septembra 2018 pridelila vládny návrh zákona, ktorým sa mení a dopĺňa zákon č. 79/2015 Z. z. o odpadoch a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, na prerokovanie týmto výborom: ústavnoprávnemu výboru, výboru pre financie a rozpočet, výboru pre pôdohospodárstvo a životné prostredie a výboru pre verejnú správu a regionálny rozvoj. Za gestorský výbor určila výbor pre pôdohospodárstvo a životné prostredie. Výbory prerokovali predmetný vládny návrh zákona v lehote určenej uznesením Národnej rady. Poslanci, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona. Výbory, ktorým bol vládny návrh zákona pridelený, zaujali k nemu nasledovné stanoviská. Ústavnoprávny výbor uznesením č. 433 z 9. októbra 2018 s vládnym návrhom zákona súhlasil a odporučil ho Národnej rade schváliť s pripomienkami, výbor pre financie a rozpočet uznesením č. 322 z 8. októbra s vládnym návrhom zákona súhlasil a odporučil ho Národnej rade schváliť s pripomienkami. Výbor pre pôdohospodárstvo a životné prostredie uznesením č. 206 z 10. októbra s vládnym návrhom zákona súhlasil a odporučil ho Národnej rade Slovenskej republiky schváliť s pripomienkami. Výbor pre verejnú správu a regionálny rozvoj uznesením č. 162 z 12. októbra s vládnym návrhom zákona súhlasil a odporučil ho Národnej rade schváliť s pripomienkami. Gestorský výbor odporúča hlasovať o bodoch spoločnej správy nasledovne: – o bodoch spoločnej správy č. 1 až 6, 8 až 24 a 26 až 55 hlasovať spoločne s návrhom gestorského výboru uvedené body schváliť, – o bodoch spoločnej správy č. 7 a 25 hlasovať s návrhom gestorského výboru uvedené body neschváliť. Gestorský výbor na základe stanovísk výborov k vládnemu návrhu zákona vyjadrených v ich uzneseniach uvedených pod bodom III spoločnej správy a v stanoviskách poslancov gestorského výboru vyjadrených v rozprave k tomuto vládnemu návrhu zákona v súlade s § 79 ods. 4 a § 83 zákona o rokovacom poriadku odporúča Národnej rade predmetný návrh zákona schváliť s pripomienkami. Spoločná správa výborov o prerokovaní predmetného vládneho návrhu zákona vo výboroch v druhom čítaní bola schválená uznesením výboru pre pôdohospodárstvo a životné prostredie č. 221 zo 16. októbra. V citovanom uznesení ma výbor poveril predložiť Národnej rade spoločnú správu výborov a splnomocnil ma podať návrhy podľa § 81 ods. 2, § 83 ods. 4, § 84 ods. 2 a § 86 zákona o rokovacom poriadku. Pán predsedajúci, prosím, otvorte rozpravu.
Fico, Robert, poslanec NR SR (2021-10-26):
Pán predseda vlády, ako 10-ročný predseda vlády mám pre vás dve dobré rady. Starý otec mi hovoril, že keď hovoríš, Robert, o veciach, ktorým nerozumieš, tak si dávaj pozor na slová. A mal aj druhú radu – predtým ako niečo prečítaš, čo ti napíšu iní, prečítaj si to a pozri, čo tam je napísané. Pán predseda, nerozumiem, ako môžete povedať, že boli prijaté nejaké rozhodnutia ohľadne zdražovania, pretože neboli prijaté žiadne. Klamete v priamom prenose, lebo ste si neprečítali, čo vám napísali úradníci z ministerstva hospodárstva a vrcholom klamstva je, že pán Sulík v nedeľu v televíznej relácii vyhlásil, že v pondelok Úrad pre reguláciu sieťových odvetví prijme rozhodnutie o tom, že sa zníži tzv. DPS-ka. Včera som tam volal, pán minister, pán predseda, netušili. Ani nevedeli, o čom ste hovorili v nedeľu. Ako môže minister klamať v priamom prenose, že v pondelok úrad niečo vydá, čo môže pomôcť pri cenách energií a na úrade o tom, ani len nevedia? Najzávažnejšie však je, pán predseda vlády, že ste teraz uznali veľmi jasne, že firma LAMA patrí pánovi Makóovi. To ste vôbec nepopreli. Rovnako je veľmi dôležité, že ste priznali, že nominant na Slovenskej pošte je osobný nominant pána Sulíka napriek tomu, že pošta nepatrí do rezortu ministerstva hospodárstva, ale patrí do rezortu ministerstva dopravy. Ale došlo ku kšeftu medzi pánom Kollárom a pánom Sulíkom. O tomto kšefte všetci vieme a rovnako ste nepovedali, že ten pán človek, ktorý má LAMU ako vlastník, je človek, ktorý je obvinený z 11 najzávažnejších trestných činov, aké existujú, a hrozí mu podľa mňa až doživotný trest odňatia slobody. Tomuto človeku ste dali strážiť budovy pošty a najnovšie dostane aj zákazku na prevoz hotových peňazí. Blahoželám! Čítajte predtým ako... (Prerušenie vystúpenia časomerom.)
Hatráková, Katarína, poslankyňa NR SR (2022-12-08):
Hlasovali sme o všetkých bodoch zo spoločnej správy, teraz prejdeme k hlasovaniu o jedinom pozmeňujúcom návrhu pani poslankyne Kozelovej podanom v rozprave. Pán predsedajúci, dajte, prosím, hlasovať o pozmeňujúcom návrhu pani poslankyne Kozelovej.
Ďuriš Nicholsonová, Lucia, podpredsedníčka NR SR (2019-02-08):
Jedna faktická poznámka na vaše vystúpenie – pán poslanec Budaj.
Hrnčiar, Andrej, podpredseda NR SR (2016-06-07):
Pán poslanec Baška.
Danko, Andrej, predseda NR SR (2018-01-31):
Vážení páni poslanci, pokračujeme rozprave. (Ruch v sále.) Poprosím u kľud v sále a zaujatie miest. (Ruch v sále a pauza pre nedostatočný počet poslancov v rokovacej sále.) Pán Poliačik. Pán poslanec Poliačik stráca poradie, pán poslanec Grendel sa vzdal svojho poradia podľa informácie. Pán poslanec Petrák? Vzdáva sa poradia. Pán poslanec Budaj? Nie je v sále, stráca možnosť. Pán poslanec Poliačik, ešte raz možnosť. Nie je v sále, stráca poradie. Pán poslanec Petrák? Úžasné, stráca, vzdáva sa poradie. (Smiech v sále.) Vzhľadom na uvedené vyhlasujem rozpravu za skončenú. Chce v rozprave zaujať stanovisko navrhovateľ? Nie. Chce v rozprave zaujať stanovisko pán spravodajca? Nie. Nejak to ide teda. Súčasne vás žiadam, aby ste oznámili termín hlasovania o tomto návrhu, pán spravodajca. (Reakcia spravodajcu.) Zajtra, štvrtok o 11.00 hod. A prerušujem rokovanie o tomto bode programu. Teraz nasleduje druhé čítanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 171/1993 Z. z. o Policajnom zbore v znení neskorších predpisov a ktorým sa mení zákona č. 404/2011 Z. z. o pobyte cudzincov a o zmene a doplnení niektorých zákonov v znení neskorších predpisov. Vládny návrh zákona je pod tlačou 756. Spoločná správa výborov má tlač 756a. Pán podpredseda vlády, prosím, ujmite sa slova a odôvodnite vládny návrh zákona. (Krátka pauza pre neprítomnosť ministra v rokovacej sále.) Takže, pán minister, pán podpredseda vlády, poprosím, ujmite sa slova, odôvodnite vládny návrh zákona pod tlačou 756, spoločná správa výborov má tlač 756a. (Rokovanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 171/1993 Z. z. o Policajnom zbore v znení neskorších predpisov a ktorým sa mení zákon č. 404/2011 Z. z. o pobyte cudzincov a o zmene a doplnení niektorých zákonov v znení neskorších predpisov , tlač 756.)
Budaj, Ján, poslanec NR SR (2017-09-13):
... MOST by nemal byť mostom k rehabilitácii totalít ani ustupovania tlakom. Poslanci a poslankyne, zišli sme sa... (Prerušenie vystúpenia predsedajúcim.)
Pellegrini, Peter, podpredseda NR SR (2020-04-28):
Pán poslanec Krajčír.
Ďuriš Nicholsonová, Lucia, podpredsedníčka NR SR (2018-10-23):
Jedna faktická poznámka na vaše vystúpenie. Končím možnosť prihlásiť sa s faktickou. Pani poslankyňa Remišová, nech sa páči.
Antal, Peter, poslanec NR SR (2018-06-13):
Keďže sme odhlasovali body zo spoločnej správy, dajte, prosím, hlasovať o tom, že prerokovaný vládny návrh zákona prerokujeme v treťom čítaní ihneď.
A. Belousovová, podpredsedníčka NR SR: (2008-10-23):
Ďalšiu otázku položil pán poslanec Tibor Lebocký a otázku položil ministrovi pôdohospodárstva Slovenskej republiky pánovi Stanislavovi Becíkovi. Otázka znie: „Vážený pán minister, mohli by ste vzhľadom na stav ohrozenia slovenských lesov informovať plénum NR SR o opatreniach rezortu prijatých na zmiernenie odumierania ihličnatých porastov na Slovensku?“ Nech sa páči, pán minister, odpovedajte.
Kollár, Boris, predseda NR SR (2023-03-28):
Prosím, prezentujme sa a hlasujeme. (Hlasovanie.) Prítomných 138 poslancov, za 75, proti žiadny, zdržalo sa 57, nehlasovalo 6. Konštatujem, že sme schválili návrh novely zákona č. 657/2004 Z. z. o tepelnej energetike. Nasleduje hlasovanie v prvom čítaní o vládnom návrhu zákona, ktorým sa mení a dopĺňa zákon č. 461/002 Z. z. o sociálnom poistení, je to tlač 1466, bod 45 schváleného programu. Dávam slovo predsedovi výboru pre sociálne veci poslancovi Vladimírovi Ledeckému, aby hlasovanie uviedol. (Hlasovanie o vládnom návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia niektoré zákony , tlač 1466.)
Blanár, Juraj, podpredseda NR SR (2020-11-25):
Posledný s faktickou poznámkou pán poslanec Svrček. Potom možno pán podpredseda, ak sa rozhodne. Nech sa páči.
Bugár, Béla, podpredseda NR SR (2018-10-24):
Prezentujme sa a hlasujme. (Hlasovanie.) Prítomných 146 poslancov, za 2, proti 59, zdržalo sa 85 poslancov. Návrh sme neschválili.
P. Hrušovský, predseda NR SR: (2005-01-20):
(Hlasovanie.) 119... Páni poslanci, naozaj, nezľahčujme vážnosť uznesení, ktoré prijímame. 119 prítomných, 65 za, 32 sa zdržalo, 22 nehlasovalo. Návrh sme schválili. Prosím, ďalší návrh. Ľ. Lintner, poslanec: Pán predseda, dajte hlasovať o návrhu uznesenia, že Národná rada Slovenskej republiky žiada vládu Slovenskej republiky vzhľadom na rozdielne odborné, ale aj politické názory na ďalšie využívanie novostavby Slovenského národného divadla prihliadať pri svojom rozhodovaní na závery medzirezortnej pracovnej skupiny, ktorá bola za týmto účelom zriadená.
Hlina, Alojz, poslanec NR SR (2014-05-13):
Vážená pani predsedajúca, vážený pán minister, vážené kolegyne, kolegovia, neviem, treba zadefinovať, som zvedavý, že, lebo naozaj prísne vzaté, teraz hovoríme o procedúre, nie o tele zákona, ale ono sa to zvykne miešať. Takže neviem, či kolegovia budú korektní alebo nebudú korektní, lebo ja sa teda budem venovať iba procedúre, dobre, že, a som prihlásený aj do diskusie k samotnému zákonu. Čo sa týka procedúry, možno na prekvapenie ‒ alebo nie na prekvapenie ‒ súhlasím, súhlasím s tým, aby sme to prejednávali v skrátenom legislatívnom konaní a budem za to tak aj hlasovať. Čo sa týka pripomienok k samotnému telu zákona a vôbec filozofii zákona, lebo s filozofiou ako takou súhlasím. Dovolím si upozorniť na niektoré body, ktoré sú slabé, existujú v tom návrhu, čo ešte ergo neznamená, že sa nedajú vylepšiť. Aj si dovolím slovutnej to Národnej rade navrhnúť dva pozmeňovacie návrhy, ktoré v sebe majú krutú a neúprosnú logiku, lebo vieme, kde žijeme. Takže zatiaľ toľko. Ďakujem pekne.
M. Hort, podpredseda NR SR: (2007-07-02):
A prosím teraz spoločného spravodajcu z výboru pre zdravotníctvo pána poslanca Jozefa Valockého, aby informoval Národnú radu o výsledku prerokovania správy vo výboroch. Nech sa páči, pán spravodajca, máte slovo.
P. Hrušovský, predseda NR SR: (2003-09-09):
Nech sa páči, pán podpredseda vlády.
Hrušovský, Pavol, podpredseda NR SR (2011-09-14):
Hlasujeme páni poslanci o návrhu prerokovať zákon v treťom čítaní . (Hlasovanie.) 138 prítomných, 77 poslancov za návrh, 61 sa zdržalo. Návrh sme schválili. Otváram rozpravu. Pán poslanec Fecko? Nie. Technický problém, nehlási sa pán poslanec do rozpravy, preto ju vyhlasujem za skončenú. A pristúpime k hlasovaniu o vládnom návrhu zákona o tabakových výrobkoch ako celku so schválenými pozmeňovacími návrhmi s odporúčaním gestorského výboru.
B. Bugár, podpredseda NR SR: (2003-02-26):
Teraz prosím určenú spoločnú spravodajkyňu z výboru pre pôdohospodárstvo pani poslankyňu Jarmilu Tkáčovú, aby informovala Národnú radu o výsledku prerokovania tohto návrhu v jednotlivých výboroch. Nech sa páči, máte slovo.
Laššáková, Jana, podpredsedníčka NR SR (2014-09-23):
Pán poslanec Blanár, nech sa páči.
Hraško, Igor, poslanec NR SR (2015-12-08):
Ďakujem ti, Martin Poliačik, za reakciu. No ja, ako to celé nazvať? No veľmi jednoducho – zbabelosť. Obyčajná zbabelosť. Oni proste potrebujú, aby ten zákon prešiel čo najrýchlejšie bez toho, aby sa k tomu vôbec museli nejakým spôsobom vyjadrovať. No a čo už sa len k tomu môže vyjadriť minister pôdohospodárstva? Čo už sa len k tomu môže vyjadriť minister zdravotníctva? Veď ani možno nemajú šajnu, čo v tých zákonoch vlastne je. Takže je to skutočne obyčajná hnusná zbabelosť.
Ďuriš Nicholsonová, Lucia, podpredsedníčka NR SR (2018-09-17):
Pán poslanec Pčolinský s faktickou poznámkou.
Kavecká, Monika, poslankyňa NR SR (2020-04-28):
Ďakujem za slovo. Viete, budem sa vyjadrovať k oblasti zdravotníctva a ohľadom teda pána predsedu Trenčianskeho samosprávneho kraja. Bohužiaľ, máte pravdu, pán predseda, zamýšľate sa, že teda kde zoberieme ten personál. Viete, ja si pamätám vaše rokovania už v roku 2016 pri výpovediach sestier, kedy tieto slová neboli také povzbudivé, a vtedy ste sa vôbec nebáli, keď sestry odídu, že kto ich nahradí, a to nechcem byť osobná, naozaj že nechcem proste na vás útočiť, ale zoberme si tú jednu jedinú vec, že, bohužiaľ, my musíme napraviť to, čo sa tu v minulosti udialo, a plne si uvedomujeme, že z večera do rána to nebude, napriek tomu to programové vyhlásenie vlády je napísané tak, že zabezpečíme tú zdravotnícku starostlivosť, aby naozaj nám tu ľudia zbytočne nezomierali, a od tohoto očakávam, že vlastne nám budete aj vy pomáhať. Ďakujem.
Suchánek, Alan, poslanec NR SR (2018-10-19):
Ďakujem za slovo. Veľmi dobré vystúpenie, veľmi sa mi to páčilo a potvrdzuje sa, že viac hláv. viac rozumu a že keď sa ozaj spoja dobré myšlienky, že by mohli prísť aj lepšie výsledky. A k tomu by som teda ešte povedal, že bolo by to teda na prospech mladých rodín študentov, študentiek a z takého zdravotného hľadiska alebo z pohľadu pôrodníka, pôrodníci tvrdia, že ženy by mali rodiť v čo mladšom veku. Samozrejme, nemyslím to v nejakých 13, 14 rokoch, ale ten vek rodičiek sa posúva k tridsiatke, za tridsiatku. Toto by práve bolo umožnenie tým mladým ženám, že by mohli začať rodiť skôr a je to ďaleko lepšie aj pre tie ženy, aj pre tie deti, tie pôrody sú ďaleko ľahšie, to donosenie toho plodu je ľahšie a tak ďalej. Takže aj z takého zdravotného hľadiska si myslím, že by to bol veľmi dobrý krok, umožniť tým ženám, aby nemuseli odkladať to svoje prvé tehotenstvo niekde k tridsiatke alebo po tridsiatke. Ďakujem pekne.
M. Číž, podpredseda NR SR: (2008-04-01):
S reakciou na faktické poznámky pán poslanec Janiš má slovo.
Bastrnák, Tibor, poslanec NR SR (2012-06-20):
Ďakujem pekne. Ja si myslím, že koncová sieť, aj som to povedal, má určité opodstatnenie. Na druhej strane, viete dobre, že keď je taká situácia, aká je u nás, tak ako som povedal, svojou prácou to musia zaslúžiť a nie zákonom. A to aj preto hovorím, lebo ja uznávam, že v koncovej sieti sú takí odborníci, ktorí poskytujú také služby, ktoré inde nie. Ale na druhej strane, keby len koncové siete existovali, tak by to bolo veľmi zlé pre slovenské zdravotníctvo, lebo vieme dobre, že aj v iných nemocniciach sú veľmi dobrí lekári, liečia takisto našich pacientov a mnohokrát efektne a možno, že oveľa lacnejšie. To je jedna vec. Druhá vec je, myslím si, že je to dobrý zákon. Chceli by sme to podporiť. Na druhej strane, zažili sme to za našej éry, za našej vlády, ako zneužívali to postavenie, ktoré dostali od nás poisťovne. Isteže je aj pre nás dôležité, aby Všeobecná zdravotná poisťovňa bola platobne schopná. Vieme dobre, že takisto je veľmi dôležité, aby tí lekári, aby tí odborníci, aby tí poskytovatelia boli platobne schopní. Lebo len tak vedia zabezpečiť to, na čo sú tam. To znamená, že len vtedy vedia zabezpečiť zdravie svojich pacientov. Ďakujem veľmi pekne.
A. Belousovová, podpredsedníčka NR SR: (2007-02-07):
(Prestávka.) (Po prestávke.)
Glváč, Martin, podpredseda NR SR (2017-02-10):
Ďakujem. Chcú sa vyjadriť k rozprave spravodajcovia? Nie je tomu tak. Prerušujem rokovanie o týchto bodoch programu. Nasleduje rokovanie o bodoch 59 až 61 schváleného programu, ku ktorým bude zlúčená rozprava. Je to prvé čítanie o návrhu poslancov Národnej rady Slovenskej republiky Miroslava Beblavého a Kataríny Macháčkovej na vydanie ústavného zákona, ktorým sa mení a dopĺňa ústavný zákon č. 493/2011 Z. z. o rozpočtovej zodpovednosti . Návrh ústavného zákona je uvedený ako tlač 380, návrh na jeho pridelenie na prerokovanie výborom je v rozhodnutí č. 397. Dávam slovo poslancovi Miroslavovi Beblavému, aby návrh ústavného zákona uviedol. Nech sa páči.
Bugár, Béla, podpredseda NR SR (2019-09-18):
Ďakujem. Pán poslanec bol jediný, ktorý sa ústne prihlásil do rozpravy, preto vyhlasujem rozpravu za skončenú. Pán navrhovateľ, chcete sa vyjadriť k rozprave? Nech sa páči.
Hrnčiar, Andrej, podpredseda NR SR (2017-04-06):
Pani poslankyňa Verešová.
Pellegrini, Peter, podpredseda NR SR (2020-05-12):
Ďakujem pekne. Takže do 15.45 hod. pokračujeme v rokovaní a budeme pokračovať návrhom vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony. Nech sa páči, pán minister. (Rokovanie o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov a ktorým sa menia a dopĺňajú niektoré zákony , tlač 87.)
Bugár, Béla, podpredseda NR SR (2010-10-21):
Pán poslanec Mikolaj.
Šimečka, Michal, podpredseda NR SR (2024-01-08):
Ďakujem pekne. Pán poslanec Šmilňák.
M. Hort, podpredseda NR SR: (2008-10-24):
Teraz bude prvé čítanie o vládnom návrhu zákona, ktorým sa mení zákon č. 275/2006 Z. z. o informačných systémoch verejnej správy a o zmene a doplnení niektorých zákonov v znení zákona č. 678/2006 Z. z. Vládny návrh zákona ste dostali ako tlač 800. Návrh na jeho pridelenie na prerokovanie výborom je v rozhodnutí č. 821. Pán minister Počiatek, prosím vás, ujmite sa slova a uveďte aj tento návrh zákona.
Matovič, Igor, poslanec NR SR (2019-02-18):
Veronika, myslím si, že je naivné v podstate očakávať od hrdinky pani ministerky, že bude odpovedať na fakty, ktorými si ju jednoznačne usvedčila. Ona vie, že jednoducho nemá pravdu, nič iné jej nezostáva, len sa z toho vykecať a myslí si, že nejako takto to ustojí. Ono áno, možno pred nami alebo pred kolegami svojimi koaličnými, alebo pred voličmi sa z toho vykecá. Len ja ju chcem upozorniť, tak ako som aj v rozprave upozorňoval, pred orgány činnými..., orgánmi činnými (povedané so smiechom) v trestnom konaní sa z toho jednoducho nevykecá. Štyria vysoko postavení ľudia z SNS už sú tam pri spravodlivosti a pekne 10 či 12 rokov budú z ešusu papkať a budú mať svoj životný priestor ohraničený trikrát štyri metre. Ondro Dostál, hovoríš, že si, že máš nejakú tajnú nádej, že teda konečne tu naberú odvahu poslanci a poslankyne z SNS a vyjadria sa, predstúpia možno akože v tej ústnej rozprave a budú obhajovať plagiátora Andreja Danka, no tú tajnú nádej asi by sme mohli odložiť do šuflíčka, jednoducho nemajú odvahu, lebo to sú zbabelci. To nie sú ľudia, ktorí by si trúfli ho vykopnúť von a povedať mu: „Počúvaj, Andrej, robíš nám hanbu, ako hráš sa tu na velikána, ducha, na mysliteľa, bozkávaš, boškávaš tu kapitánske výložky, falošne si ich vlastne vybavíš u svojho podriadeného človeka, ktorého si dosadil na ministerstvo, jednoducho spravil si nám hanbu s plagiátorom, nejsi si chlap, nemáš schopnosť odstúpiť, pošleme ťa kade ľahšie a my tú SNS zachránime.“ Nie, oni sa spoliehajú, že práve na chrbte tohoto velikána, mysliteľa, kapitána, usvedčeného zlodeja a plagiátora, že sa opätovne vyhrabú do parlamentu, lebo jednoducho neveria si vo vlastné schopnosti. Takže obávam sa, že nemaj tú tajnú nádej, oni sú neni schopní sa pozrieť pravde do očí, lebo sa jej boja, že by sa sem znova nedostali.
E. Angyalová, poslankyňa: (2004-06-24):
Najprv by som sa však chcela vyjadriť k návrhu, ktorý som viackrát aj vo výbore sľúbila predložiť na pléne. Ide o to, že sme veľmi dlho vo výbore rozprávali o tom, aký účel vlastne táto jednorazová kompenzácia mala mať, a preto vlastne diskusia bola dlhá. Hľadali sme hranicu príjmu z dôchodku, ktorá sa nám zdala optimálna, aby sme naozaj kompenzovali dopady sociálno-ekonomických opatrení v ostatnom čase veľmi adresne. To znamená takým dôchodcom, ktorí majú nízke príjmy. Tá hranica sa hýbala niekde medzi osem až desaťtisíc korún. Posledná dohoda sa akosi črtala na desiatich tisícoch. Existovali aj návrhy, že by sme to nevyplácali istým rezortom. Jednak však to riešenie bolo pomerne technicky zložité a čo je viac, mali sme naozaj problém s tým, či správa celého takéhoto riešenia nebude drahšia, teda či testovanie dôchodku Sociálnou poisťovňou nakoniec nebude drahšie a či suma, ktorá na konci ostane tým, že povedzme ľuďom, ktorí majú dôchodok desaťtisíc vyššie, tento príspevok nebude vyplatený, že by sa to prerozdelilo na ostatných, či tá suma nebude zanedbateľná. V každom prípade si ale myslím, že sme trošku odišli od adresnosti a že je to istý druh principiálnej záležitosti, ale keďže po diskusiách predovšetkým s členmi sociálneho výboru, ale i s ďalšími kolegami som usúdila, že tento návrh by nebol priechodný, tak som sa ho nakoniec rozhodla nepodať. Napriek tomu si myslím, že ak už sa uchyľujeme k takejto nie systémovej dávke, tak sme naozaj mali vyčleniť túto dávku pre tých, ktorí ju adresne potrebujú. Hovorím, nie je tento návrh priechodný, takže som sa ho nakoniec rozhodla nepredložiť. Mám ale jeden drobný technický pozmeňujúci návrh, a tak by som ho rada prečítala. V § 1 odsek 4 chcem povedať, že v prepise sa stalo to, čo máte rozdané v laviciach, že je tam napísané odsek 5, ale ide o odsek 4. Takže v § 1 odsek 4 sa na konci bodka nahrádza bodkočiarkou a pripájajú sa tieto slová „v týchto prípadoch sa jednorazový príspevok vyplatí k dôchodku, ktorý je najvyšší“. Vysvetlím. Kompenzácia by sa mala vyplatiť iba k jednému dôchodku. To znamená, že ak dôchodca má súbeh dôchodkov, buď dva zo Sociálnej poisťovne, alebo jeden zo Sociálnej poisťovne a povedzme jeden z iného rezortu, myslím tým silový rezort, tak sa kompenzácia vyplatí iba jednému z nich. Vzniká taká drobná polemika, čo sa stane, ak sú to dva dôchodky zo Sociálnej poisťovne? Tento návrh spresňuje, že sa teda vyplatí kompenzácia k vyššiemu z nich. Pre presnosť formulácia je, že sa vyplatí k dôchodku, ktorý je najvyšší. Prosím vás o jeho podporu. Ďakujem pekne.
Glváč, Martin, podpredseda NR SR (2018-05-15):
Ďalší v rozprave. Pán poslanec Fedor, nech sa páči.